יחסי מקסיקו – קוריאה הצפונית

יחסי מקסיקו–קוריאה הצפונית הם היחסים הדו-צדדיים בין מקסיקו וקוריאה הצפונית. בשנת 2017 התגוררו במקסיקו 366 צפון קוריאנים.

 היסטוריה 
מקסיקו וצפון קוריאה כוננו יחסים דיפלומטיים ב-4 בספטמבר 1980; 27 שנים לאחר תום מלחמת קוריאה.Bilateral relations between Mexico and North Korea (in Spanish) בשנת 1993 פתחה צפון קוריאה שגרירות במקסיקו סיטי. היחסים הדיפלומטיים הראשונים בין שתי המדינות היו לבביים. בשנת 1999, מקסיקו תרמה לארגון הפיתוח האנרגטי בחצי האי הקוריאני וצפון קוריאה שיתפה פעולה בפרויקטים ברחבי מקסיקו, במיוחד במדינות המקסיקניות דורנגו, אואחאקה ופואבלה.

בשנת 2003, היחסים בין שתי המדינות הגיעו לשפל כאשר צפון קוריאה נסוגה מהאמנה למניעת הפצת נשק גרעיני. מאז, מקסיקו גינתה שוב ושוב את כל ניסויי הטילים של צפון קוריאה. ביוני 2009, כחברה שאינה קבועה במועצת הביטחון של האומות המאוחדות, מקסיקו הצביעה בעד החלטת מועצת הביטחון של האו"ם 1874 שהטילה סנקציות כלכליות ומסחריות נוספות על צפון קוריאה ועודדה מדינות חברות באו"ם לחפש בספינות משא צפון קוריאניות. ביולי 2014 עלתה על שרטון ספינת סוחר צפון קוריאנית בשם Mu Du Bong ופגעה כמעט בדונם של שוניות אלמוגים בסמוך למדינה המקסיקנית וראקרוס. מקסיקו עצרה את הספינה לאחר שגילתה שהיא שייכת לחברת ספנות ברשימה השחורה.North Korea Blames U.S. for Blocking Release of Ship Held by Mexico ספינת הסוחר מעולם לא שוחררה בחזרה לצפון קוריאה ובשנת 2016 מקסיקו שחררה את אנשי הצוות בחזרה למדינת מולדתם.Mexico declares N. Korean ship abandoned, will sell for scrap

לאורך כל שנת 2017 גינתה מקסיקו את כל ניסויי הטילים של צפון קוריאה.México condena enérgicamente el ensayo nuclear de Corea del Norte (in Spanish) ב-7 בספטמבר 2017, משרד החוץ המקסיקני הכריז על שגריר צפון קוריאה במקסיקו, קים היונג-גיל, כאישיות בלתי רצויה וגירש אותו מהארץ תוך 72 שעות. החלטה זו באה בעקבות הניסוי הגרעיני השישי שביצע פיונגיאנג ב-3 בספטמבר.Mexico expels North Korea’s ambassador בדצמבר 2018 הגיע קים יונג-נאם, נשיא נשיאות האספה העממית העליונה של צפון קוריאה למקסיקו סיטי כדי להשתתף בהשבעת הנשיא אנדרס מנואל לופס אוברדור.Inicia el arribo de invitados internacionales a toma de posesión de Andrés Manuel López Obrador

ב-12 ביוני 2018, באמצעות הודעה מטעם משרד החוץ המקסיקני, הממשלה המקסיקנית ראתה כי המפגש שנערך בין נשיא ארצות הברית, דונלד טראמפ והמנהיג הצפון קוריאני, קים ג'ונג-און, הוא בעל חשיבות רבה לשלום בין שתי המדינות.

 הסכמים דו צדדיים 
מאז כיננו יחסים דיפלומטיים ב-1980, מקסיקו וצפון קוריאה חתמו על מספר הסכמים דו צדדיים, כמו הסכם למניעת מיסוי כפול; הסכם מכס; הסכם על איסור מוצרי יבוא ויצוא מסוימים; הסכם על בריאות; הסכם בנושא חינוך ושיתוף פעולה תרבותי ואמנה על איסור בניסויים של נשק גרעיני.

 יחסי סחר 
מקסיקו היא שותפת הסחר החשובה ביותר של צפון קוריאה באמריקה הלטינית, כאשר מקסיקו רכשה 1% מכלל היצוא של צפון קוריאה בשנת 2015.BBC: Vino chileno o petróleo mexicano: las sorprendentes relaciones comerciales entre América Latina y Corea del Norte (in Spanish) באותה שנה מכרה מקסיקו נפט בשווי 45 מיליון דולר לצפון קוריאה ובמקביל רכשה מקסיקו מוצרים בשווי 13.8 מיליון דולר מצפון קוריאה, רובם חלקי מחשב. בשנת 2017 הסתכם המסחר הכולל בין שתי המדינות בכ-6.5 מיליון דולר.Mexican Ministry of the Economy: North Korea (in Spanish) 

 נציגויות דיפלומטיות 
 קוריאה הצפונית מחזיקה במקסיקו שגרירות במקסיקו סיטי.
 למקסיקו אין אף נציגות דיפלומטית בקוריאה הצפונית.

קישורים חיצוניים

 הערות שוליים 

קטגוריה:ערכים ללא קטגוריות פיזיות - יחסי חוץ